Byt sa nachádza v peknej lokalite v blízkosti lesa, v novom modernom sídlisku Zelené mesto. Napriek horúcim letným dňom bola v byte príjemná klíma, v noci sa zvyklo ochladiť a preto sa nám aj veľmi dobre spalo. V byte sme strávili 3 týždne ako 4-členná rodina a mali sme veškerý komfort. Izby sú veľké a priestranné, je tu dostatok úložného priestoru, dobre vybavená kuchyňa aj domácnosť, veľká pekná kúpeľňa. Andrea bola veľmi ústretová a starostlivá - pocas pobytu sa snažila aby sme mali všetko čo potrebujeme. Asi 5 minút peši je Kaufland, kde okrem potravín je k dispozícii aj drogéria, domáce potreby, lekáreň, kaderníctvo. V blízkosti dobré napojenie na hromadnú dopravu - cca 20 minút električkou do mesta. Byt je ideálny ako pre pár tak pre viac člennú rodinu aj na dlhší pobyt v Prahe.